## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 08.12.2020.

***Møtested: Ytterdal Vestre***

***Tid:***  1800 - 2130.

*Disse møtte fra styret*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

**Forfall**: Jon Andreas Stenfjell.

**Nordli fjellstyre:** Arnodd Lillemark, Frode Holand, Elin Gjertsås, Kristine Moe Skille og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Mogens Totsås, fjelloppsyn

Grete Bruce ledet styremøtet.

Innkalling og sakliste ble enstemmig godkjent.

Møteprotokoll fra styremøte den 27.10.2020 ble enstemmig godkjent.

|  |  |
| --- | --- |
| **Sak nr.**  **L28/2020** | referater |
|  | **Vedtak:** Referater tas til etterretning |
| **Sak nr.**  **L29 /2020** | jaktkort for småvilt i regulert periode – bruk av inatur og revidering av tildelingsrutiner |
|  | Styrets vurdering: Forslag til vedtak ble enstemmig godkjent. Vedtak: Fjellstyrene i Lierne   1. bruker inatur til tildeling av jaktkort og fjellstyrehytter i regulert periode 2021, som en prøveordning. 2. vedtar nye tildelingsrutiner for jaktkort for småvilt og fjellstyrehytter som vedlagt. 3. vil markedsføre/informere om overnattingstilbud og andre tilleggstjenester fra private tilbydere til jegere som har fått jaktkort etter at jaktkortene er trukket og fordelt. 4. delegerer til administrasjonen å gjøre tilpasninger av systemet slik at det passer inn i inaturs datasystem.   ***Begrunnelse:***  Vedtaket er begrunnet i *Saksopplysninger og vurderinger* i denne saken. |
| **Sak nr.**  **L30/2020** | Priser på produkter. |
|  | **Styrets behandling:**  Forslag til vedtak ble enstemmig godkjent.  **Vedtak:**  Fjellstyrene i Lierne vedtar følgende prisendringer gjeldende fra 01.01.2021:   * Hytteutleie: priser økes i henhold til vedlagt oversikt. * Småviltjakt: ingen endring. Det legges frem egen sak om priser for småviltjakt når ny prisforskrift er vedtatt. * Storviltjakt: priser økes med 2,0 % * Fiskekortpriser: ingen endring. FIL anmoder Nordlikortet og Sørlikortet om å vurdere nye priser når ny prisforskrift er vedtatt. * Hundetrening: Leie av prøveterreng til fuglehundprøver økes til 1500,- pr. prøvedag. * Båter: Følgende priser gjøres gjeldende:  |  |  |  | | --- | --- | --- | |  | **Utenbygds** | **Innenbygds** | | Ordinær robåt | 150/180 | 100/180 | | Båt med motor (Guslia) | 400 | 200/300 | | Leie av garn | 100 | Gratis |  * Det innføres nye retningslinjer for avbestilling av hytter   + Ved enhver avbestilling refunderes maksimalt 75% av leiebeløpet, for å dekke administrasjonskostnader og kostnader med bruk av Inatur.   + Ved avbestillinger mindre enn 15 dager før leieforholdet starter refunderes 50% av leiebeløpet   + Ved avbestillinger mindre enn 5 dager før leieforholdet gis ingen refusjon.   Nye priser og retningslinjer gjøres gjeldende fra og med 01.01.2021.  *Begrunnelse:*  Fjellstyrene i Lierne må sikre en inntektsutvikling som følger kostnads- og lønnsvekst ellers i samfunnet, og som muliggjør å møte fremtidige lønns- og personalkostnader, samt kostnader knyttet til drift og vedlikehold av egne bygg og anlegg. |
| **Sak nr. L31/2020** | Årsplan 2021 |
|  | Styrets vurdering: Forslag til vedtak ble enstemmig godkjent. Vedtak: Utkast til årsplan for 2021 godkjennes. |
| **Sak nr. L32/2020** | Budsjett 2021 |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne godkjenner forslag til driftsbudsjettet for 2021.  *Begrunnelse:*  Det er lagt opp til et budsjett som ivaretar og sikrer:   * en forsvarlig og hensiktsmessig organisering av fellesordningen. * en tilpasset og forsvarlig bemanning mht kompetanse og kapasitet. * nødvendige rammer for å produsere resultater i henhold til mål, planer og vedtak. |
| **Sak nr. S08/2020** | Søknad om utlegging av båt ved Holmtjønna i Vestre finnli statsallmenning – søker: Aina og lars Jøran Lundemo, 7884 Sørli |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne gir Aina og Lars Jøran Lundemo, 7884 Sørli, tillatelse til å ha båten liggende ved Holmtjønna i Tjønndalen i Vestre Finnli statsallmenning som omsøkt. Det settes følgende vilkår:   * Båtopplaget kan plasseres på et egnet sted i nærheten av hytta og båteier skal sende gps-koordinater på båtopplaget på e-post til lierne@fjellstyrene.no. Båtopplaget er ikke et festepunkt og gir heller ingen eiendomsrett til plassen båten ligger på. * Båtopplaget skal ikke plasseres slik at det er til utilbørlig fortrengsel eller ulempe for andre. Båten må bl.a. ikke lagres nærmere mye brukte leirplasser enn 100 meter. * Hvis båten skifter eier, f.eks. ved arv, salg, e.l., må ny eier sende søknad om videreføring av båtopplaget. * Fjellstyrets tillatelse til båtopplag er knyttet til retten til å fiske med faststående redskap og oter. Hvis båteier flytter utenbygds, opphører tillatelsen til båtopplaget.   ***Begrunnelse:***  Aina og Lars Jøran Lundemo er innenbygdsboende og har rett til å fiske med faststående redskap og oter i Vestre Finnli statsallmenning. Holmtjønna tåler mer fiske. |
|  | Søknad om utlegging av båter ved Storsteintjønna og Flåtjønna i Østre finnli statsallmenning – søker: Knut Leonard Kalvik, 7884 Sørli |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne gir Knut Leonard Kalvik, 7884 Sørli, tillatelse til å legge ut båt ved Storsteintjønna og Flåtjønna i Østre Finnli statsallmenning som omsøkt. Det settes følgende vilkår:   * Knut Leonard Kalvik skal sende gps-koordinater på båtopplaget på e-post til lierne@fjellstyrene.no. Båtopplaget er ikke et festepunkt og gir heller ingen eiendomsrett til plassen båten ligger på. * Båtopplaget skal ikke plasseres slik at det er til utilbørlig fortrengsel eller ulempe for andre. Båten må bl.a. ikke lagres nærmere mye brukte leirplasser enn 100 meter. * Hvis båten skifter eier, f.eks. ved arv, salg, e.l., må ny eier sende søknad om videreføring av båtopplaget. * Fjellstyrets tillatelse til båtopplag er knyttet til retten til å fiske med faststående redskap og oter. Hvis båteier flytter utenbygds, opphører tillatelsen til båtopplaget.   ***Begrunnelse:***  Storsteintjønna og Flåtjønna tåler økt fiske. Knut Leonard Kalvik er innenbygdsboende og har rett til å fiske med faststående redskap og oter i Østre Finnli statsallmenning. |

***Diskusjonstema:***

**Bruk av helikopter til transport av utstyr under småviltjakta.**

Evalueringsrapporten fra Lierne Utmarksservice tas til orientering. Styret er i utgangspunktet positive til å videreføre en ordning med bruk av helikopter til transport av utstyr i forbindelse med småviltjakta. Styret ber administrasjon om å legge frem en sak om revisjon av retningslinjer for grunneiertillatelser til motorferdsel i statsallmenningene i Lierne, på første styremøte i 2021.

**Høring på forskrift om jakt, felling, fangst og fiske i statsallmenning.**

Miljødirektoratet har sendt ny forskrift ut på høring, med frist for innspill 15. februar. Norges Fjellstyresamband jobber med en felles uttalelse fra alle fjellstyrene i Norge, som vil bli sendt ut til alle fjellstyremedlemmene så snart den foreligger. Fjellstyremedlemmene gis en frist for tilbakemeldinger og kommentarer på uttalelsen fra NFS, som vil avgjøre om det skal innkalles til eget styremøte på saken.

**Lierne den 09.12.2020.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.